**Dôležité informácie k znovuotvoreniu základnej školy**

**Priebeh vyučovania:**

* **Vyučovanie začína 1.6. 2020.**
* **Škola sa pre žiakov otvára o 7.30.**
* Vyučovanie prebieha počas 4 vyučovacích hodín.
* Vyučovať sa bude podľa rozvrhu s tým, že priebeh jednotlivých hodín, témy a aktivity nastavuje učiteľ danej skupiny. Vyučovanie bude zamerané predovšetkým na opakovanie a upevňovanie získaných poznatkov, obnovenie sociálnych väzieb, zážitkové učenie.
* Vyučovať sa bude v skupinách. V jednej skupine môže byť najviac 20 žiakov.
* Skupiny budú vytvárané tak, aby sme splnili podmienky stanovené MŠVVaŠ (skupinu ŠKD môžu tvoriť deti aj z rôznych ročníkov, aby sme splnili podmienku nepremiešavania detí v priebehu dňa).
* Po skončení vyučovania sa žiaci, ktorí sa stravujú, odoberú v sprievode učiteľa do školskej jedálne podľa nastavených podmienok.
* Žiaci, ktorí navštevujú ŠKD, zostávajú vo svojej triede, ktorá bude zároveň aj školským klubom.
* **Po skončení vyučovania sa žiaci nemôžu zdržiavať v priestoroch školy, preto vás prosíme, aby ste pre deti prichádzali v stanovenom čase a včas!**

**Príchod a odchod žiakov zo školy:**

* Žiaci môžu prichádzať do školy v čase od 7.30 do 8.00.
* Pri príchode do školy sú žiaci i zákonní zástupcovia povinní dodržiavať primerané odstupy (2m).
* Pedagogickí zamestnanci vykonávajú **každodenný ranný zdravotný filter** (ranné meranie teploty žiakov bezdotykovým teplomerom a dezinfekciu rúk.
* **V prípade podozrenia na ochorenie** (príznaky respiračného ochorenia ako kašeľ, zvýšená teplota, dýchavičnosť, ďalej kožné vyrážky, hnačka, zvracanie, ...) je žiak umiestnený do samostatnej miestnosti a pedagogický zamestnanec kontaktuje rodiča**. Žiak do školy nastúpiť nemôže!**
* Žiaci sa prezúvajú na lavičkách pred triedou, bundy a svetre si odkladajú v triede.

Spoločné šatne nebudú prístupné!

* Po skončení vyučovania žiak, ak nenavštevuje ŠKD, opúšťa budovu ihneď po vyučovaní, resp. po naobedovaní sa. **Zdržovať sa v priestoroch školy po vyučovaní je zakázané!**
* **Zákonný zástupca alebo poverená osoba, ktorá vyzdvihuje žiaka zo školy čaká na dieťa pred budovou školy**.   
  Poverenou osobou na vyzdvihnutie žiaka zo školy by mala byť osoba žijúca s dieťaťom v spoločnej domácnosti.
* Odporúčame rodičom a sprevádzajúcim osobám, aby dodržiavali odstupy a pred budovou školy nečakali v skupinkách.

Povinnosti zákonného zástupcu:

* **Zákonný zástupca predkladá** pri prvom nástupe žiaka do základnej školy alebo po každom prerušení dochádzky v trvaní viac ako tri dni písomné **vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.** Tlačivo si môžete stiahnuť tu.
* **Zákonný zástupca je povinný zabezpečiť žiakovi dve čisté rúška denne** (jedno, ktoré nosí, druhé náhradné, uložené v primeranom obale) a **dostatočné množstvo papierových vreckoviek.**
* V prípade, **že sa u žiaka vyskytne podozrenie alebo bude potvrdené ochorenie** na COVID-19, **bezodkladne o tejto situácii informuje príslušného vyučujúceho a riaditeľku školy**. Rovnako je povinný informovať i o nariadení karantény pre žiaka jeho pediatrom alebo regionálnym hygienikom. **Za takýchto podmienok žiak nemôže školu navštevovať.**
* **Zákonný zástupca sprevádza žiaka len po priestor ranného filtra** (pred hlavným vchodom do budovy školy). **Do budovy školy má vstup zakázaný.** Výnimku môže udeliť riaditeľ školy v ojedinelých prípadoch (náhle ochorenie žiaka, úraz, ...). V prípade potreby konzultácie komunikuje s prítomným pedagogickým pracovníkom alebo zvolí inú formu komunikácie (telefonicky, mailom).

Povinnosti žiaka:

V priebehu pobytu v škole je nevyhnutná dôkladná hygiena a pravidelná dezinfekcia rúk, ktorú zabezpečujú pedagogickí zamestnanci podľa potreby. Rovnako je dôležité dodržiavať isté vzdialenosti medzi deťmi, nepremiešavanie skupín detí medzi sebou navzájom a p. Tieto opatrenia prijímame kvôli ochrane našich žiakov, preto je nevyhnutné, aby žiaci i rodičia dodržiavali nasledovné opatrenia:

* riadili sa pokynmi pedagogických i nepedagogických zamestnancov v priestoroch školy (trieda, školská jedáleň, chodby, ...).
* nenosili do školy hračky, mobilné telefóny,
* nosili veci len pre vlastnú potrebu (knihy na čítanie, bloky na kreslenie, jedlo)
* jedlo je potrebné mať riadne zabalené, na pitie vlastnú fľašu (mliečny automat nebude v prevádzke).